Վերջին շրջանում հանրապետությունում ծայր առած շինարարական լայնամասշտաբ գործունեությունն իր հետ բերեց շինանյութի որակի հանդեպ առավել խիստ հսկողություն սահմանելու անհրաժեշտություն: Քաղաքաշինական նորմերին համապատասխանող, մարդկանց կյանքի ու առողջության համար անվտանգ և որակյալ շինություններ կառուցելու համար շատ կարևոր է պարզել, թե որակական ինչ հատկանիշներ ունեն շինանյութերը: Չնայած շինհրապարակ մուտք գործող շինանյութերին կից միշտ առկա են դրանց որակը հաստատող փաստաթղթեր՝ շինարարական հրապարակում երբեմն բացահայտվում է դրանց անհամապատասխանությունը: